FMX (Faroese Music Export) er nýstovnað tónleikaútflutningstova, har aðalendamálið er at marknaðarføra føroyskan tónleik uttanlands og ráðgeva um tónleikaútflutning bæði til føroyska tónleikaumhvørvið og útlenskar fyritøkur og tónleikarar, ið fáa sær føroyskar samstarvsfelagar. Yvirskipaða uppgávan hjá FMX er at menna føroyska tónleikavinnu til útflutnings um alla verðina. Í løtuni mugu vit ásanna, at tað prutlar undir lokinum i tónleikavinnuni, vit útgeva meira enn eitt tónleikaverk um vikuna og eru sammett við fólkatalið eitt av teimum mest musikalsku londunum i heiminum. Er tú ein savnandi eldsál við sterkum samskiftisførleikum og góðum fyrisitingarligum evnum og vil vera við at ávirka og førleikamenna okkara tónleikaskatt út í heim? Dagliga fert tú m. a. at taka tær av at: uppbyggja netverk umboða Føroyar á tiltøkum uttanlands fara eftir altjóða uppmerksemi mótvegis føroyskum tónleiki og tónleikatiltøkum at miðla samband millum virkandi tónleikarar og feløg